
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 26P/103/2024 8724203596 15. 10. 2024 JUDr. Zuzana Salajová ECLI:SK:OSPP:2024:8724203596.2
ROZSUDOK V MENE SLOVENSKEJ REPUBLIKY Okresný súd Poprad, sudkyňou JUDr. Zuzanou Salajovou, v právnej veci starostlivosti súdu o mal. dieťa: A. B., nar. XX. XX. XXXX, trvale bytom C., D. XXX/XX, toho času v Centre pre deti a rodiny Dom Charitas sv. Jozefa, zastúpené opatrovníkom: Úrad práce, soc. vecí a rodiny Kežmarok, dieťa rodičov – matky: E. B., F. B., nar. XX. XX. XXXX, trvale bytom C., D. XXX/XX, a otca: A. B., F. E., nar. XX. XX. XXXX, trvale bytom C., D. XXX/XX, za účasti: Centrum pre deti a rodiny Dom Charitas sv. Jozefa, so sídlom Spišská Nová Ves, J. Wolkera 41, o návrhu rodičov na zrušenie ústavnej starostlivosti, takto rozhodol: I. Ruší ústavnú starostlivosť nad maloletým A. B., nar. XX. XX. XXXX, nariadenú uznesením Okresného súdu Kežmarok č. k. 3P/192/2019 - 40 zo 07. 08. 2020. II.
Žiaden z účastníkov n e m á nárok na náhradu trov konania. odôvodnenie:
1. Navrhovatelia podali dňa 02. 09. 2024 na tunajší súd návrh na zrušenie ústavnej starostlivosti. Na pojednávaní konanom dňa 15. 10. 2024 účastníci s návrhom na zrušenie ústavnej starostlivosti súhlasili a zároveň všetci účastníci prítomní na pojednávaní sa súčasne vzdali práva podať odvolanie proti predmetnému rozhodnutiu, čo potvrdili svojím podpisom na samostatnej listine, ktorá tvorí súčasť zápisnice. 2. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej účastník) a konanie podľa tohto zákona, ak z povahy veci nevyplýva inak. 3. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie:
Proti tomuto rozsudku v súlade s § 368 CSP, v spojení s § 2 CMP, nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku.

